मध्यप्रदेश : भिंड जिले में पत्रकार को नकाबपोश बदमाशों ने जमकर पीटा  
मारपीट करने के बाद बदमाश मौके से फरार हो गए
पत्रकार रिपुदमन सिंह लोकल अखबार प्रकाशित करते हैं
पुलिस का कहना है कि यह पूरा मामला षडयंत्र लग रहा
पत्रकार दर्द से चिल्लाता रहा और नकाबपोश बदमाश पत्रकार को पीटते रहे. इस दौरान मौके पर मौजूद एक व्यक्ति ने इस वारदात को अपने मोबाइल के कैमरे में कैद कर लिया.
मारपीट करने के बाद बदमाश मौके से फरार हो गए. घटना के बाद पत्रकार रिपुदमन ने इस बात की शिकायत लहार थाने में की. पुलिस ने रिपुदमन की शिकायत पर आधा दर्जन लोगों के खिलाफ मामला दर्ज कर लिया है.
पुलिस का कहना है कि यह पूरा मामला षडयंत्र लग रहा है. पहले पत्रकार रिपुदमन ने जिन लोगों पर संदेह जाहिर किया था अब उनकी जगह दूसरे लोगों पर हमला करने का आरोप लगा रहा है. पुलिस का कहना है कि पूरे मामले की जांच के बाद ही स्थिति साफ हो पाएगी.